
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ, 25554/Ε/6358 .! (1) 

Ανανέωση σύμβαση μίσθωσης έργου ενός (1) προσώπου στη Γε¬ 
νική Γραμματεία Τύπου και Πληροφοριών. | 

Ο ΥΠΟΥΡΓΟΣ ΚΑΙ ΥΦΥΠΟΥΡΓΟΣ 
ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: . | 

1. Τις διατάξεις του άρθρου 2 του Ν.Δ. 216/74 «περί συστά- 
σεως Υπουργείου Προεδρίας Κυβερνήσεως». 

2. Τις διατάξεις του άρθρου 11 του Ν.- 506/76 «περί ρυθμί- 
σεως θεμάτων τινών της Γενικής Γραμματείας ! Τύπου και Πλη¬ 
ροφοριών» σε συνδυασμό με τις διατάξεις του άρθρου 9 του Ν.Δ. 
744/70 «περί υπαγωγής της Γ.Δ.Τ.Π. του ΥιΠ.Π.Κ. υπό τον 
Πρωθυπουργό μετονομασίας και οργανώσεως αυτής». 

3. Τις διατάξεις του άρθρου 15 του Ν. 1735/87 «προσλήψεις 
στο δημόσιο τομέα κ.α. διατάξεις», 

4. Τις διατάξεις του Ν. 1256/82 «για την πολυθεσία, την πο- 
λυαπασχόληση κ.α. διατάξεις». 

5. Το γεγονός ότι την 30.9.90 έληξε η σύμβαση έργου ενός 
(1) ατόμου που απασχολείτο στη Γενική Γραμμίατεία Τύπου και 
Πληροφοριών ως επιμελητής χώρου, το οποίο προστατεύεται 
από τις ευεργετικές διατάξεις του Ν. 1648/86. 

6. Τα αρ. ΔΙΔΑΔ/Φ.21/189/31196/6.9.90 και ΔΙΔΑΔ/ 
Φ.20/139/36915/8.11.90 τηλετυπικά σήματα του Υπ. Προε¬ 
δρίας της Κυβέρνησης. 

7. Το αριθ. πρωτ. 20142/Ε/8.10.90 έγγραφο της Γενικής 
Γραμματείας Τύπου και Πληροφοριών προς ττν Επιτροπή της 
ΠΥΣ 52/90. 

8. Το αριθ. πρωτ. ΔΙΔΑΔ/Φ.20/136/36621/24.10.90 έγ¬ 
γραφο του Υπ. Προεδρίας της Κυβέρνησης. I 

9. Την κοινή απόφαση του Πρωθυπουργού και του Υπουργού 
Προεδρίας της Κυβέρνησης αριθ. Γ.Υ. 2366/30.4.90 «Καθορι¬ 
σμός αρμοδιοτήτων του Υφυπουργού Προεδρίας της Κυβέρνησης 
Βύρωνα Πολύδωρα», αποφασίζουμε: 

1. Ανανεώνεται η σύμβαση μίσθωσης έργου ενός (1) προσώ¬ 
που το οποίο απασχολείτο στη Γενική Γραμματεία Τύπου και 
Πληροφοριών έως την 30.9.90 ως επιμελητής Ιχώρου - κλητή¬ 
ρας, για χρονικό διάστημα ενός (1) έτους, δηλαδή από 1.10.90 
έως 30.9.91, δεδομένου ότι το πρόσωπο αυτό προστατεύται από 
τις ευεργετικές διατάξεις του Ν. 1648/86. 

2. Το ύψος της αμοιβής που θα καταβληθεί στο δικαιούχο 

κατά το εν λόγω χρονικό διάστημα ορίζεται σε 1.020.000 δρχ. 
και μπορεί να καταβάλλεται τμηματικά στο τέλος κάθε μήνα με 
την προσκόμιση θεωρημένου από την οικεία Οικονομική Εφορία 
δελτίου παροχής υπηρεσιών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Δεκεμβρίου 1990 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΜΙΛΤ. ΕΒΕΡΤ ΒΥΡΩΝ ΠΟΛΥΔΩΡΑΣ 


Αριθ. 2073967/17181 (2) 

Παροχή της εγγύησης του Δημοσίού _ προς'τ'ην~Εμπόρική· 
Τράπεζα για την έκδοση απ’ αυτή κατ’ εντολή της ΕΛΒΟ 
ΑΒΕ εγγυητικών επιστολών συνολικού ποσού ΑΤ5 
304.340.585,13. 1 

Ο ΥΠΟΥΡΓΟΣ ΟΙΚΟΝΟΜΙΚΩΝ 
Έχοντας υπόψη: 

1. Τις διατάξεις των ΑΝ 747/1945 και 9/1967 και του άρ¬ 
θρου 8 του Ν. 1266/1982. 

2. Τα έγγραφα της Εμπορικής Τράπεζας αριθ. 607/64/ 
29.10.90 και 620/67/7.12.90 με τα οποία μας γνωρίζει ότι 
προτίθεται να εκδόσει εγγυητικές επιστολές συνολικού, ύψους 
ΑΤ5 304.340.585,13. 

3. Το απόσπασμα πρακτικών της συνεδρίασης του Διοικητικού 
Συμβουλίου της ΕΛΛΗΝΙΚΗΣ ΒΙΟΜΗΧΑΝΙΑΣ ΟΧΗΜΑΤΩΝ 
(ΕΛΒΟ) ΑΒΕ την 9.11.1990 υπ’ αριθ. 266 με το οποίο αποδέ¬ 
χεται τους όρους έκδοσης των απαραίτητων εγγυητικών επιστο¬ 
λών για την υλοπύίησητου προγράμματος της Κύπρου. 

4. Το έγγραφο του Υπουργείου Βιομηχανίας Ενέργειας και 
Τεχνολογίας με αριθμό 24243/Φ63/715/19.11.90. 

5. Το από 19.11.1990 έγγραφο της ΕΛΒΟ με το οποίο ζη¬ 
τάει την εγγύηση του Ελληνικού Δημοσίου για την κάλυψη των 
ανωτέρω εγγυητικών επιστολών, αποφασίζουμε: 

.Παρέχουμε τήν εγγύηση του Ελληνικού Δημοσίου στην Εμπο¬ 
ρική Τράπεζα και υπέρ της Ελληνικής Βιομηχανίας Οχημάτων 
(ΕΛΒΟ) ΑΒΕ για την κάλυψη σε περίπτωση κατάπτωσης των 
κατωτέρω εγγυητικών επιστολών που εξέδωσε ή θα εκδόσει η 
Εμπορική Τράπεζα κατ’ εντολή της ΕΛΒΟ. 

α) Εγγ.υητική επιστολή προκαταβολής ύψους ΑΤ5 
141.972.524 λήξης 31.12.92. 

β) Εγγυητική επιστολή καλής εκτέλεσης ύψους ΑΤ8 
81.127.207 λήξης 30.4.93 προς την Κυπριακή Κυβέρνηση. 

γ) Εγγυητική επιστολή καλής πληρωμής ύψους ΑΤ5 
81.240.854,13 λήξης 31.7.92 προς την 5ΤΕΥΚ/ΑΥ- 
ΣΤΡΙΑΣ. 

Το Ελληνικό Δημόσιο παραιτείται από την εφαρμογή και τις 
ενστάσεις των άρθρων 855 και 867 και διατηρεί τα δικαιώματα 
και τις ενστάσεις που απορρέουν από τα άρθρα 853, 858, 862 
και 863 του ΑΚ. 

• Με την απόφαση αυτή, αναλαμβάνουμε την υποχρέωση σε πε¬ 
ρίπτωση κατάπτωσης των ανωτέρω εγγυητικών επιστολών να 
καταβάλουμε στην Εμπορική Τράπεζα μέσα σε δύο (2) μήνες από 
τη λήξη εκάστης εγγυητικής επιστολής τα ποσά που προέρχονται 
από την ανωτέρω αιτία πλέον τόκων Υπερημερίας και μετά από 
προηγούμενη βεβαίωση των ποσών αυτών στην αρμόδια ΔΟΥ 
στο λογ/σμό Νο 555 σύμφωνα με τη διάταξη του Π.Δ/τος αριθ. 
16/89 (ΦΕΚ 6/89 τ.Α') και της εγκυκλίου μας αριθ. 98348/ 
2945/8.8.79, · 

Καθορίζουμε προμήθεια υπέρ του Δημοσίου 1% για την παρε¬ 
χόμενη εγγύησή του, την οποία θα εισπράττει η Εμπορική Τρά¬ 
πεζα και θα την αποδίδει στο Δημόσιο, σύμφωνα με τα έγγρα¬ 


φά μας 98346/2944/8.8.79,- 98348/2945/8.8.79 και 
121545/1786/6.11.79. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 14 Νοεμβρίου 1990 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 



Αριθ. 1090762/1152 (3) 

Τύπος και περιεχόμενο δήλωσης φόρου αυτόματου υπερτιμήμα¬ 
τος και δικαιολογητικά που συνυποβάλλονται με αυτή. 

Ο ΥΠΟΥΡΓΟΣ ΟΙΚΟΝΟΜΙΚΩΝ 


1. Τις διατάξεις του Π.Δ. 284/1988 «Οργανισμός Υπουρ¬ 
γείου Οικονομικών» (ΦΕΚ Α· 128 και 165/1988). 

2. Τις διατάξεις της παραγρ. 9 του άρθρου 16 του Ν. 1882/ 
1990 «Μέτρα για την περιστολή της φοροδιαφυγής, διαρρυθμί¬ 
σεις στην άμεση και έμμεση φορολογία και άλλες διατάξεις» και 

3. Την ανάγκη διευκόλυνσης των Υπηρεσιών του Υπουργείου 
Οικονομικών, κατά την εφαρμογή της φορολογίας αυτόματου 
υπερτιμήματος, αποφασίζουμε: 

1. Ορίζουμε όπως ο τύπος και το περιεχόμενο της δήλωσης 
φόρου αυτόματου υπερτιμήματος, τόσο των φυσικών, όσο και 
των νομικών προσώπων, έχουν όπως το υπόδειγμα, που επισυνά¬ 
πτεται ως παράρτημα της απόφασης αυτής. 

2. Με τη δήλωση, που θα υποβάλλεται σε δύο (2) αντίτυπα, θα 
συνυποβάλλονται κατά περίπτωση, και: 

α) Τα αποδεικτικά της αντιπροσώπευσης ή της πληρεξουσιό¬ 
τητας έγγραφα, όταν η δήλωση υποβάλλεται από αντιπρόσωπο ή 
πληρεξούσιο του υποχρέου. 

β) Πιστοποιητικό της αρμόδιας δημοτικής ή κοινοτικής Αρ¬ 
χής, που να αποδεικνύει την ηλικία του επικαρπωτή, όταν μετα¬ 
βιβάζεται αυτοτελώς η ψιλή κυριότητα ή η επικαρπία ακινήτου. 

Δεν απαιτείται .πιστοποιητικό, όταν το εμπράγματο δικαίωμα 
είναι ορισμένου χρόνου. 

γ) Πιστοποιητικό κληρονομιάς, όταν το ακίνητο αποκτήθηκε 
με χαριστική αιτία (κληρονομιά, δωρεά κ.λπ.), κατά τα οριζό¬ 
μενα στο Ν.Δ. 118/1973 (ΦΕΚ Α’ 202). 

δ) Βεβαίωση της αρμόδιας αρχής (πολεοδομία, δήμος, κοινό¬ 
τητα) ότι το ακίνητο βρίσκεται ή όχι σε εγκεκριμένο ρυμοτομικό 
σχέδιο πόλης, κοινότητας κ.λπ. ή ζώνη πόλης κ.λπ. όπως αυτή 
προσδιορίζεται από τις ισχύουσες διατάξεις ή σε ζώνη (μερικώς ή 
ολικώς) ακτίνας 500 μέτρων από το χειμέριο κύμα. 

3. Πιστοποιητικό του Προϊσταμένου της Δ.Ο.Υ. εισοδήματος 
του υποχρέου, από το οποίο να προκύπτει το ποσό τόυ φόρου ακί¬ 
νητης περιουσίας που καταβλήθηκε ή και βεβαιώθηκε και αναλο¬ 
γεί στο πωληθέν ακίνητο κοιτά τα αμέσως προγενέστερο» πέντε 
έτη. 

4. Κυρωμένο αντίγραφο του εργολαβικού ή άλλου προσυμφώ¬ 
νου, που να αποδεικνύει το χρόνο-κατάρτισής του. 

5. Για την καταχώρηση των δηλώσεων θα τηρείται βιβλίο με¬ 
ταγραφής δηλώσεων φόρου αυτόματου υπερτιμήματος, ο τύπος 
και το περιεχόμενο του οποίου είναι όπως το συνημμένο σχέδιο, 
σύμφωνα με το οποίο, κάθε ΔΟΥ πρέπει να γραμμογραφήσει, σε¬ 
λιδοποιήσει και θεωρήσει σχετικό βιβλίο από τα υπάρχοντα σ’ αυ- 
τήν. 

Το βιβλίο θα τηρείται κατ’ ?τος και κατά χρονολογική σειρά 
παραλαβής των δηλώσεων. 

γ Προσθέτως θα τηρούνται και τα λοιπά βιβλία που τηρούνται 
στο ΦΜΑ με ανάλογη γραμμογράφηση, ώστε να εξυπηρετείται η 
νέα φορολογία υπεραξίας. 

Η απόφαση αυτή να δημοσιευθεί στην Εφημερίδα της Κυβερνήσεως. 
-Αθήνα, 18 Δεκεμβρίου 1990 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 


_Έχοντας υπόψη: 



ΜΕΤΑΓΡΑΦΗΣ ΔΗΛΏΣΕΩΝ ΦΟΡΟΥ ΑΥΤΟΜΑΤΟΙ ΥΠΕΡΤΙΜΗΜΑΤΟΣ 

ΟΔΗΓΙΕΣ ΓΙΑ ΤΗ ΣΥΜΠΛΗΡΩΣΗ ΤΗΣ ΔΗΛΩΣΗΣ 

Το έντυπο της δήλωσης αυτής υποβάλλεται σε δύο αντίτυπα. 
Για τη συμπλήρωση της δήλωσης σας δίνουμε τις ακόλουθες οδη¬ 
γίες: 

ΠΡΩΤΗ ΣΕΛΙΔΑ 

I. Στις ενδείξεις «ΠΩΛΗΤΕΣ», «ΑΓΟΡΑΣΤΕΣ», «ΑΝΤΙ¬ 
ΚΛΗΤΟΣ ΠΩΛΗΤΩΝ», «ΣΥΜΒΟΛΑΙΟΓΡΑΦΟΣ» θα συμπλη¬ 
ρώσετε όλα τα στοιχεία των προσώπων αυτών, που αναγράφο¬ 
νται στις αντίστοιχες στήλες. 

II. Στην ένδειξη «ΠΕΡΙΓΡΑΦΗ» αναγράφονται τα στοιχεία 
ταυτότητας του ακινήτου ή του εμπράγματου δικαιώματος. 

III. Η ένδειξη «ΔΙΑΦΟΡΑ ΤΙΜΗΣ ΚΤΗΣΗΣ ΚΑΙ ΤΙΜΗΣ 
ΠΩΛΗΣΗΣ» αφορά, μόνο τα ακίνητα που αποκτήθηκαν μέχρι 
31.12.1984 και βρίσκονται σε περιοχές που από την 1.1.85 
εφαρμόζεται το σύστημα αντικειμενικού προσδιορισμού της αξίας 
τους. 

Δηλαδή, τα ακίνητα αυτά είναι μόνο όσα βρίσκονται στις πε¬ 
ριοχές της τέως Διοίκησης Πρωτεύουσας, γιατί μόνο σ’ αυτή την 
περιοχή εφαρμόσθηκε το 1985 το αντικειμενικό σύστημα. 

ΠΡΟΣΟΧΗ: Στις περιπτώσεις αυτές συμπληρώνεται και συ¬ 
νυποβάλλεται, σε δύο αντίτυπα, το αντίστοιχο φύλλο υπολογι¬ 
σμού της αξίας κτήσης. Ως φύλλα υπολογισμού θα χρησιμοποιού¬ 
νται αυτά που ισχύουν κατά το χρόνο πώλησης, αλλά με τα δεδο¬ 
μένα του έτους 1985. 

1) Στην πρώτη στήλη (1) αναγράφεται η ακριβής ημερομηνία 
(π.χ. 14.3.1982) κτήσης του ακινήτου, προκειμένου να διαπι¬ 
στωθεί ο αριθμός των ετών που διέρρευσαν μεταξύ κτήσης και 
πώλησης, ώστε να εφαρμοσθεί ο ανάλογος συντελεστής. Σημειώ¬ 
νεται ότι το διαρρεύσαν διάστημα υπολογίζεται κατά τα οριζό¬ 
μενα στα άρθρα 241 επ. του Αστικού Κώδικα. Συνεπώς, προθε¬ 
σμία που προσδιορίζεται κατά έτος συμπληρώνεται μόλις παρέλ- 
θει η αντίστοιχη, προς την ημερομηνία έναρξης, ημερομηνία του 
τελευταίου έτους. 

2) Στη δεύτερη στήλη (2) αναγράφεται η αξία που προκύπτει 
με την εφαρμογή του αντικειμενικού συστήματος της πρώτης 
εφαρμογής (1.1.1985). 

3) Στην τρίτη στήλη (3) αναγράφεται ο οικείος φόρος (Φ.Μ.Α, 
κληρονομιάς, δωρεάς κ.λπ.) που αναλογεί στην αξία της προη¬ 
γούμενης στήλης. 

4) Στην τετάρτη στήλη (4) αναγράφεται το άθροισμα της αξίας 
κτήσης και του αναλογούντος σ’ αυτή φόρου (στήλες 2 και 3). 

5) Στην πέμπτη στήλη (5) αναγράφεται ο συντελεστής που.εκ- 
φράζει την ποσοστιαία μεταβολή των μέσων ετήσιων τιμαρίθμων 
καταναλωτή της Εθνικής Στατιστικής Υπηρεσίας της Ελλάδος 
των ετών από την κτήση μέχρι την πώληση, προκειμένου με αυ¬ 
τόν να πληθωρισθεί το άθροισμα της τιμής κτήσης και του αναλο¬ 
γούντος σ’ αυτή οικείου φόρου, η οποία θα αφαιρεθεί από την τιμή 
πώλησης. 

ΔΕΥΤΕΡΗ ΣΕΛΙΔΑ 

Στην ένδειξη «Α. Εντός αντικειμενικού συστήματος». 

1) Στην πρώτη στήλη (1) αναγράφεται η διαφορά μεταξύ τι¬ 
μής κτήσης και τιμής πώλησης, όπως προέκυψε στη στήλη 8 της 
ένδειξης «Διαφορά τιμής κτήσης και τιμής πώλησης» της πρώτης 
σελίδας. 

2) Στη δεύτερη στήλη (2) αναγράφεται ο εφαρμοστέος συντε¬ 
λεστής του φόρου αυτομάτου.υπερτιμήματος. Οι συντελεστές του 
φόρου αυτού ορίζονται από το νόμο σε ποσοστά, ανάλογα με τον 
αριθμό των ετών που μεσολάβησαν μεταξύ της ημερομηνίας κτή¬ 
σης και μεταβίβασής του και είναι οι ακόλουθοι: 


α) 25%, αν η μεταβίβαση γίνει μέσα σε πέντε χρόνια από την 
κτήση. 

β) 20%, αν η μεταβίβαση γίνει πάνω από πέντε έως δέκα χρό¬ 
νια από την κτήση. 

γ) 15%, αν η μεταβίβαση γίνει πάνω από δώδεκα έως είκοσι 
χρόνια από την κτήση. 

δ) 10%, αν η μεταβίβαση γίνει μετά την πάροδο είκοσι χρό¬ 
νων από την κτήση. 

3) Στην τρίτη στήλη (3) αναγράφεται ο φόρος αυτομάτου 

υπερτιμήματος, όπως προκύπτει με πολλαπλασιασμό του εφαρ¬ 
μοστέου συντελεστή επί τη διαφορά της τιμής κτήσης και πώλη- 
σης. , 

4) Στην τέταρτη στήλη (4) αναγράφεται το άθροισμα του φό¬ 
ρου ακίνητης περιουσίας (Φ.Α.Π.) των πέντε τελευταίων ετών, 
που αναλογεί στο μεταβιβαζόμενο ακίνητο. 

Για το φόρο ακίνητης περιουσίας που καταβλήθηκε και αναλο¬ 
γεί στο μεταβιβαζόμενο ακίνητο απαιτείται βεβαίωση του προϊ¬ 
σταμένου της Δ.Ο.Υ. εισοδήματος, που είναι αρμόδιος για τη φο¬ 
ρολογία αυτή. 

5) Στην πέμπτη στήλη (5) αναγράφεται το τελικό ποσό του κα¬ 
ταβλητέου φόρου αυτόματου υπερτιμήματος. 

Στην ένδειξη «Β. εκτός αντικειμενικού συστήματος». 

Οι στήλες που θα συμπληρωθούν αφορούν μόνο τα ακίνητα 
που βρίσκονται σε περιοχές που το έτος 1985 δεν ίσχυε το σύ¬ 
στημα αντικειμενικού προσδιορισμού της φορολογητέας, αξίας 
τους ή τούτο εφαρμόσθηκε μεταγενέστερα, ή δεν ισχύει μέχρι αο 
χρόνο πώλησης των ακινήτων. 

1) Στην πρώτη στήλη (1) αναγράφεται η τιμή μεταβίβασης 
του ακινήτου (αγοραία αξία). 

2) Στη δεύτερη στήλη (2) αναγράφεται ο αναλογών φόρος με¬ 
ταβίβασης του ακινήτου. 

3) Στην τρίτη στήλη (3) αναγράφεται ο εφαρμοστέος συντελε¬ 
στής αυτόματου υπερτιμήματος, ο οποίος ορίζεται σε ποσοστό: 

α) 5% του φόρου μεταβίβασης του ακινήτου, αν πρόκειται για 
αγροτικά ακίνητα και 

β) 10% του φόρου μεταβίβασης του ακινήτου, αν πρόκειται 
για αστικά ακίνητα. 

Η έννοια αγροτικών και αστικών ακινήτων προσδιορίζεται από 
το νόμο. 

4) Στην τέταρτη στήλη (4) αναγράφεται ο φόρος υπερτιμήμα¬ 
τος, που προκύπτει με πολλαπλασιασμό των μεγεθών της 2 και 3 
στήλης. 

5) Στην πέμπτη στήλη (5) αναγράφεται το άθροισμα του φόρου 
ακίνητης περιουσίας των πέντε τελευταίων ετών πριν από την 
πώληση που καταβλήθηκε ή βεβαιώθηκε και αναλογεί στο μετα¬ 
βιβαζόμενο ακίνητο (για τον οποίο χορηγεί σχετική βεβαίωση ο 
προϊστάμενος της Δ.Ο.Υ, εισοδήματος) που αφαιρείται από το 
φόρο της προηγούμενης στήλης και 

6) Στην έκτη στήλη (6) αναγράφεται το τελικό ποσό του κατα¬ 
βλητέου φόρου αυτόματου υπερτιμήματος. 

- + - 

Αριθ. 32530 (4) 

Καταβολή μέρους των οφειλομένων δεδουλευμένων αποδοχών 

στους μισθωτούς της επιχείρησης ΜΕΤΑΛΛΟΥΡΓΙΚΗ ΧΑ- 

ΛΥΨ (ΟΙΝΟΦΥΤΑ) που έκαναν επίσχεση εργασίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/ 
81 «Περί κυρώσεως, συμπληρώσεως και ερμηνείας της υπό χρο¬ 
νολογίαν 2.3.81 Πράξεως Νομοθετικού Περιεχομένου «περί κα- 

ταβολής υπό του Οργανισμού Απασχολήσεως Εργατικού Δυνα¬ 
μικού, δεδουλευμένων αποδοχών και αποζημιώσεων εις μισθω¬ 
τούς κ.λπ.». 

2. Την αριθ. 3029/90 γνωμοδότηση του Δ.Σ. του ΟΑΕΔ 
(αριθ. συνεδρίασης 45/21.11.90) που μας υποβλήθηκε με το 
αριθ. 116974/7.12.90 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γε¬ 
νικότερου κοινωνικού συμφέροντος και προκύπτει έκδηλη οικονο¬ 
μική αδυναμία της επιχείρησης ΜΕΤΑΛΛΟΥΡΓΙΚΗ ΧΑΛΥΨ 
(ΟΙΝΟΦΥΤΑ): 

4. Την αρ. 100919/22.11.1990 απόφαση του Υπουργού 
Εργασίας, αποφασίζουμε: 

Εγκρίνουμε την καταβολή από τον ΟΑΕΔ στον καθένα από 
τους 4 μισθωτούς της επιχείρησης ΜΕΤΑΛΛΟΥΡΓΙΚΗ ΧΑ¬ 
ΛΥΨ (ΟΙΝΟΦΥΤΑ) που έκαναν επίσχεση εργασίας μέρους των 
οφειλομένων δεδουλευμένων αποδοχών τους και μέχρι τού ποσού 
των σαράντα χιλιάδων (40.000) δρχ. συνολικού ύψους εκατόν 
εξήντα χιλιάδων δρχ. (160.000). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Δεκεμβρίου 1990 

'· Με εντολή Υπουργού 

ο Ο Γενικός Γραμματέας 

I. ΣΤΕΦΑΝΟΥ 

.. --♦- 

Αριθ. Φ48/οικ. 6441- (5) 

Ανάθεση με σύμβαση μίσθωσης έργου σε δύο γιατρούς (1 παθο¬ 
λόγο, 1 .οδοντίατρο) από το Ταμείο Ασφαλίσεώς Προσωπικού 

Ιονικής και Λαϊκής Τράπεζας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 15 του Ν. 1735/87. 

2. Το 798/2.10.90 έγγραφο του Ταμείου, αποφασίζουμε: 

, Καθορίζουμε τον αριθμό των προσώπων που μπορεί το Ταμείο 
Ασφαλίσεώς Προσωπικού Ιονικής & Λαϊκής Τράπεζας, να ανα¬ 
θέσει με σύμβαση μίσθωσης έργου, σε δύο γιατρούς (1 παθολόγο, 
1 οδοντίατρο), για ένα χρόνο, και πάντως μέχρι την ημερομηνία 
πλήρωσης των οργανικών θέσεων, για τον έλεγχο της ιατρικής, 
οδοντιατρικής, φαρμακευτικής και νοσοκομειακής περίθαλψης 
των ασφαλισμένων του Ταμείου. 

Οι παραπάνω γιατροί θα πρέπει να έχουν πτυχίο της Ιατρικής 
Σχολής της ημεδαπής ή ισότιμο πτυχίο της αλλοδαπής και να 
ασκούν το επάγγελμά τους για τουλάχιστον 5 χρόνια. 

I 

Η αμοιβή τους θα ανέλθει στο ποσό των 1.440.000 δρχ. το 
χρόνο για τον καθένα και θα εισπράττεται με βάση το προβλεπό- 
μενο από τις ισχύουσες διατάξεις του Κώδικα Φορολογικών Στοι¬ 
χείων (Κ.Φ.Σ.) φορολογικό στοιχείο. 

Το έργο των ανωτέρω δεν ανάγεται στον κύκλο καθηκόντων 
των υπαλλήλων του Ταμείου και δεν θα συνδέεται με το ωράριο 
εργασίας της υπηρεσίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Δεκεμβρίου 1990 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝ. ΚΑΙ ΚΟΙΝ. ΑΣΦ/ΣΕΩΝ 

ΜΙΛΤΙΑΔΗΣ ΕΒΕΡΤ Μ. ΓΙΑΝΝΑΚΟΥ 


Αριθ. ΙΣΤ/1152 ( 6 ) 

Επανακαθορισμός της συγκρότησης της Διαχειριστικής Επιτρο¬ 
πής του Ινστιτούτου Βυζαντινών και Μεταβυζαντινών Σπου¬ 
δών Βενετίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΕΞΩΤΕΡΙΚΩΝ 

ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Ν. 1884/90 άρθρ. 40 (ΦΕΚ 81 τ.Α') «Λήξη θητείας 
μελών συλλογικών οργάνων και οργάνων διοικήσεως», όπως συ¬ 
μπληρώθηκε από το. άρθρο 87 παρ. 2 του Ν. 1892/90 (ΦΕΚ 
101 τ.Α’). 

2. Τη ΔΟΑ/Φ.7/199/23555/4.10.89 (ΦΕΚ 767 τ.Β’). 

3. Την απόφαση ΥΠΕΠΘ/Η/2871/30.4.90 (ΦΕΚ 296/Β’) 
«Ανάθεση αρμοδιοτήτων στους Υφυπουργούς του ΥΠΕΠΘ». 

4. Την ανάγκη της εύρυθμης και αποδοτικότερης λειτουργίας 
της Διαχειριστικής Επιτροπής του Ινστιτούτου Βυζαντινών και 
Μεταβυζαντινών Σπουδών της Βενετίας, αποφασίζουμε: 

Η προβλεπόμενη από την παράγραφο 2 του άρθρου 2 του Ν. 
1766/51 συγκρότηση της Διαχειριστικής Επιτροπής του Ελλη¬ 
νικού Ινστιτούτου Βυζαντινών και Μεταβυζαντινών Σπουδών της 
Βενετίας επανακαθορίζεται ως ακολούθως: 

1. Η Διαχειριστική Επιτροπή αποτελείται από πέντε (5) μέλη 
ως εξής: 

α) Έναν εκπρόσωπο της Ελληνικής Πρεσβείας στη Ρώμη με 
το νόμιμο αναπληρωτή του. 

β) Το Διευθυντή του Ελληνικού Ινστιτούτου Βυζαντινών και 
Μεταβυζαντινών Σπουδών της Βενετίας με το νόμιμο αναπλη¬ 
ρωτή του. 

γ) Το Γραμματέα τμμ Ελληνικού Ινστιτούτου Βυζαντινών και 
Μεταβυζαντινών Σπουδών της Βενετίας με το νόμιμο αναπλη¬ 
ρωτή του. 

δ) Τον Πρόεδρο της Ελληνικής Κοινότητας της Βενετίας με το 
νόμιμο αναπληρωτή του. 

ε) Έναν εκπρόσωπο των υποτρόφων του Ελληνικού Ινστιτού¬ 
του Βυζαντινών και Μεταβυζαντινών Σπουδών της Βενετίας με 
το νόμιμο αναπληρωτή του, προτεινόμενος από τους ίδιους. 

2. Όι διατάξεις που αφορούν τη λειτουργία και τις αρμοδιότη¬ 
τες της Διαχειριστικής Επιτροπής διατηρούνται σε ισχύ. 

Η απόφαση αυτή να δημοσιευθεί στην Εφημερίδα της Κυβερνήσεως. 

. Αθήνα, 17 Δεκεμβρίου 1990 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΞΩΤΕΡΙΚΟΝ 

ΜΙΛΤΙΑΔΗΣ ΕΒΕΡΤ ΑΝΤ. ΣΑΜΑΡΑΣ 

ΥΦΥΠ. ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΩΝ. 

ΚΑΛ. Α. ΜΠΟΥΡΔΑΡΑ 
- -φ- ■ 

Αριθ. ΥΠΠΟ/ΑΡΧ/Α1/Φ19/45106/2154 (7) 

Κήρυξη ως αρχ/κού χώρου του υψώματος Νεροπλαγιά Κοιν. Γέ¬ 
ρακα Ν. Ξάνθης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα». 

2. Τις διατάξεις του Κ.Ν. 5351/1932 «Περί Αρχ/των». 

3. Την ομόφωνη γνωμοδότηση του Τοπικού Συμβουλίου Μνη¬ 
μείων Ανατ. Μακεδονίας και Θράκης όπως διατυπώθηκε στην 
αρ. 62/4.10.90 συνεδρία του, αποφασίζουμε: 

Κηρύσσουμε ως αρχαιολογικό χώρο το ύψωμα Νεροπλαγιά 

Κοιν. Γέρακα Ν. Ξάνθης, όπου βρίσκεται φρουριακός περίβολος 
(φοράς από ΒΑ προς ΝΔ), μήκους 1.000 μ. περίπου, σωζόμενου 
ύψους 1,20 - 1,50 μ., πλάτους 1,60 — 1,50 μ., κατασκευασμέ¬ 
νος από πελεκητούς λίθους. Ο κηρυσσόμενος χώρος ορίζεται στο 
συνημμένο στην παρούσα απόφαση τοπογραφικό διάγραμμα κλί- 
μακος 1:5.000 από τα σημεία Α, Β, Γ,.Δ, Ε, Ζ, Η, Θ, I, Κ, Λ, Μ, 
Ν, Ξ, Ο που αντιστοιχούν στις παρακάτω συντεταγμένες: 


Α 

X 

- 10860 

Ψ 

- 10.090 

Β 

X 

- 10840 

Ψ 

- 9.945 

Γ 

X 

- 10900 

Ψ 

- 9.545 

Δ 

X 

- 11180 

'Ψ 

- 9.405 

Ε 

X 

- 11245 

Ψ 

- 9.290 

Ζ 

X 

- 11425 

Ψ 

- 9.170 

Η 

X 

- 11545 

Ψ 

- 9.050 

Θ 

X 

- 11870 

Ψ 

- 9.245 

I 

X 

- 11980 

Ψ 

- 9.570 

Κ 

X 

- 11835 

Ψ 

- 9.750 

Λ 

X 

- 11890 

Ψ 

- 9.805 

Μ 

X 

- 11685 

Ψ 

- 9.945 

Ν 

X 

- 11545 

Ψ 

- 9.935 

■ϋ 

X 

- 11465 

Ψ 

- 9.895 

Ο 

X 

- 11150 

Ψ 

- 10.235 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Νοεμβρίου 1990 

Ο ΥΠΟΥΡΓΟΣ 

ΤΖΑΝΝΗΣ ΤΖΑΙΜΝΕΤΑΚΗΣ 

-4— 

Αριθ. 4313.12/09/90 (8) 

Εξαίρεση πλήρωσης κενών Οργανικών Θέσεων από τις διαδικα¬ 
σίες του Ν. 1735/87 στον Οίκο Ναύτη. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του εδαφ. ια της παραγρ. 2 του άρθρου 1 του 
Ν. 1735/87 (ΦΕΚ 195Α711.11.1987). 

2. Την αρ. 30582/1834/87/12.6.87 (ΦΕΚ 372Β’/ 
24.7.1987) κοινή απόφαση των Υπουργών Προεδρίας της Κυ¬ 
βέρνησης και Εμπορικής Ναυτιλίας «Προσαρμογή των Κλάδων 
τακτικού Προσωπικού Οίκου Ναύτη στο Προσοντολόγιο - Κλα- 
δολόγιο». 

3. Την αρ. 142/27.11.1990 Εγκριτική Πράξη της Επιτρο¬ 
πής Υπουργών (ΗΥΣ 156/19.12.1989 και ΠΥΣ 52/ 
21.5.1990). 

4. Τις εξαιρετικές και επείγουσες υπηρεσιακές ανάγκες του Οί¬ 
κου Ναύτη σε προσωπικό των κλάδων ΠΕ Ιατρών Ειδικοτήτων - 
Οδοντιάτρων, ΠΕ Φαρμακευτικής ΤΕ Ιατρικών Εργαστηρίων 
και ΔΕ Βοηθών Νοσοκόμων, αποφασίζουμε: 

1. Εξαιρούμε από τις διαδικασίες πρόσληψης προσωπικού του 
Ν. 1735/87 την πλήρωση είκοσι εννέα (29) τακτικών θέσεων 
του κλάδου ΠΕ Ιατρών Ειδικοτήτων - Οδοντιάτρων, τριών (3) 
θέσεων του κλάδου ΠΕ Φαρμακευτικής, δύο (2) θέσεων του κλά¬ 
δου ΤΕ Ιατρικών Εργαστηρίων και πέντε (5) θέσεων του κλάδου 
ΔΕ Βοηθών Νοσοκόμων του Οίκου Ναύτη για τη9 κάλυψη εξαι¬ 
ρετικών και επειγουσών αναγκών του σε υγειονομικό προσωπικό. 
Οι ειδικότητες έχουν ως εξής: 

α. ΚΛΑΔΟΣ ΠΕ ΙΑΤΡΩΝ ΕΙΔΙΚΟΤΗΤΩΝ - ΟΔΟΝΤΙΑ¬ 
ΤΡΩΝ 

Θέσεις 13 Παθολόγων ή Γενικής Ιατρικής εκ των οποίων 
οκτώ (8) για την Κεντρική Υπηρεσία και ΠΟΝ/Αθηνών και από 


μια (1) για τα Παραρτήματα Χίου, Καρδαμύλων και Λαγκαδά, 
Χαλκίδας, Καλύμνου και Καβάλας. 

Θέση 1 Μαιευτικής - Γυναικολογίας για ΟΝ/Πειραιά. 

Θέση 1 Γαστρεντερολογίας. 

Θέση 1 Νευρολογίας. 

Θέση 1 Ορθοπεδικής. 

Θέσεις 5 Μικροβιολογίας εκ των οποίων τέσσερις (4) για ΟΝ/ 
Πειραιά και μία (1) για ,τον ΠΟΝ/ΧΙΟΥ. 

Θέσεις 3 Ακτινολογίας εκ των οποίων δύο (2) για ΟΝ/ 
Πειραιά και μία (1) για το ΠΟΝ/ΧΙΟΥ. 

Θέση 1 Χειρουργικής, για ΟΝ/Πειραιά. 

Θέση 1 Δερματολογίας για ΟΝ/Πειραιά. 

Θέση 1 Ουρολογίας για ΟΝ/Πειραιά. 

Θέση 1 Οδοντιάτρων για ΟΝ/Πειραιά. 
β. ΚΛΑΔΟΣ ΠΕ ΦΑΡΜΑΚΕΥΤΙΚΗΣ 
Θέσεις 3 Φαρμακοποιών για ΟΝ/Πειραιά. 
γ. ΚΛΑΔΟΣ ΤΕ ΙΑΤΡΙΚΩΝ ΕΡΓΑΣΤΗΡΙΩΝ 
Θέσεις 2 Ιατρικών Εργαστηρίων για ΟΝ/Πειραιά. 
δ. ΚΛΑΔΟΣ ΔΕ ΒΟΗΘΩΝ ΝΟΣΟΚΟΜΩΝ 
Θέσεις 5 Βοηθών Νοσοκόμων για ΟΝ/Πειραιά. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 17 Δεκεμβρίου 1990 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΜΠΟΡΙΚΗΣ ΝΑΥΤΙΛΙΑΣ 

ΜΙΛΤΙΑΔΗΣ ΕΒΕΡΤ ΑΡΙΣΤΟΤΕΛΗΣ ΠΑΥΛΙΔΗΣ 

' . --- 

Αριθ. 4314.111/07/90 (9) 

Τροποποίηση Ειδικού Κανονισμού Καταστάσεως Λιμενεργατών, 
Αρχιεργατών και Σημειωτών ΟΛΘ. - - ' <* " 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ : 

Έχοντας υπόψη: 

1. Τις διατάξεις του άρθρου ΙΌ του Ν.Δ. 449/70 «Περί Μετο- 
νομασίας της Ε.Ζ.Λ.Θ. εις Οργανισμό Λιμένος Θεσ/νίκης...». 

2. Τις διατάξεις του άρθρ. Γκαι 2 του'ΝΔ 3789/57 «Περί 
τροποποιήσεως και συμπληρώσεως ενίων διατάξεων της Εργατι¬ 
κής Νομοθεσίας» (ΦΕΚ 210Α-/12.10.57). 

3. Τις διατάξεις του από 24/6-8/7/58 ΒΔ «Περί καταρτί- 
σεως διαδικασίας υποβολής κ.λπ. Κανονισμού Εργασίας» (ΦΕΚ 
103Α’/58). 

4. Τις διατάξεις του άρθρ. 7 του Ν.Δ. 1198/72 (ΦΕΚ 
109Α75.7.72). 

5. Την αριθ. 46305/4/73/25.4.73 Κοινή απόφαση Υπουρ¬ 
γών Εθνικής Οικονομίας και Ναυτιλίας, Μεταφορών και Επικοι¬ 
νωνιών (ΦΕΚ 569Β’/16.5.73) «Περί εγκρίσεως Ειδικού Κανο¬ 
νισμού Καταστάσεως Λιμενεργατών, Αρχιεργατών και Σημειω- 
τών ΟΛΘ». 

Αφού είδαμε: 

1. Το από 29 Νοεμβρίου 1990 Πρακτικό του Ανωτάτου Συμ¬ 
βουλίου Εργασίας. 

2. Την αριθ. 1287/23.10.90 θετική γνωμοδότηση Γ.Γ./ 
ΔΕΚΟ, αποφασίζουμε: 

Α. Την έγκριση της 21045/8.1.90 απόφασης του Διοικητι¬ 
κού Συμβουλίου Ο.Λ.Θ., η οποία τροποποιεί το άρθρο 35 του Ει¬ 
δικού Κανονισμού Καταστάσεως Λιμενεργατών, Αρχιεργατών 
και Σημειωτών Ο.Λ.Θ. ως εξής: 

1. Στους Λιμενεργάτες (τακτικούς και Επίκουρους), τους Αρ¬ 
χιεργάτες και τους Σημειωτές του ΟΛΘ παρέχεται κάθε χρόνο 
μια στολή (εργατική φόρμα και αρβύλες), η οποία πρέπει να φέρε¬ 
ται υποχρεωτικά από το προσωπικό αυτό, κατά τις ώρϊς έργα- 

αίας. Ο τύπος της στολής καθορίζεται με απόφαση του Δ.Σ./ 
ΟΛΘ. 

2. Επίσης όλο το Λιμενεργατικό προσωπικό (τακτικοί, επίκου¬ 
ροι, ελεύθεροι), Αρχιεργάτες και Σημειωτές είναι υποχρεωμένοι 
κατά τις ώρες εργασίας να φέρουν προστατευτικό κράνος και όταν 
οι συνθήκες το απαιτούν τα απαραίτητα για την προστασία τους 
μέσα, όπως χειρόκτια, προσωπίδα κ.λπ., τα οποία παρέχονται 
από την Υπηρεσία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 14 Δεκεμβρίου 1990 

οι ΥΠΟΥΡΓΟΙ 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΑΡΙΣΤΕΙΔΗΣ ΚΑΛΑΝΤΖΑΚΟΣ ΑΡΙΣΤΟΤΕΛΗΣ ΠΑΥΛΙΔΗΣ 
-+- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στην Υπουργική Απόφαση με αρ. 7/οικ. 845/22.10.1990 
σχετικά με «Φάρμακα χορηγούμενα δωρεάν, για την αντιμετώ¬ 
πιση ή θεραπεία χρονιών παθήσεων» που δημοσιεύθηκε στο ΦΕΚ 
706/τ.Β'/9.11.90, γίνονται οι πιο κάτω διορθώσεις σφαλμά¬ 
των: 

* 

1. Στον πρώτο στίχο του πρώτου εδαφίου του προοιμίου, αντί_ 


του λανθασμένου «Τις διατάξεις των άρθρων 23, (παρ. 1) 24 
(παρ. 1 και 2 εδαφ. φ’)» να τεθεί το ορθό «Τις διατάξεις των άρ¬ 
θρων 23 (παρ. 1), 24 (παρ. 1 και 2 εδάφ. γ')». 

2. Στον πρώτο στίχο της παρ. 1 της παραπάνω Απόφασης, 
αντί του λανθασμένου «Στους δικαιούχους εξωνοσοκομειακής και 
φαρμακευτικής περίθαλψης» να τεθεί το ορθό «Στους δικαιούχους 
εξωνοσοκομειακής φαρμακευτικής περίθαλψης». 

(Από τη Γεν. Γραμματεία Κοιν. Ασφαλίσεων) 

- 4 - 

’ · ι. 

( 11 ) 

Στη Φ 21/1395/19.9.90 απόφαση του Υπουργού/Υγείας, 
Πρόνοιας και Κοινωνικών Ασφαλίσεων, η οποία δημοσιεύθηκε 
στό ΦΕΚ 637/8.10;90 (τ. Β') σχετικά με τη σύσταση Τ.Δ.Ε. 
στο Τοπικό Υποκατάστημα ΙΚΑ Ραφήνας, γίνεται η εξής διόρ¬ 
θωση: 

Από το λανθασμένο: του άρθρου 14 του Ν. 825/78. 

Στο σωστή: του άρθρου 13 του Ν. 825/78. 

(Από το Υπουργείο Υγείας, Πρόν. και Κοιν. Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



